Решение на Съда (първи състав) от 25 юни 2009 г. — Комисия/Австрия
(Дело C‑356/08)
„Неизпълнение на задължения от държава членка — Свободно предоставяне на услуги — Свобода на установяване — Свободно движение на капитали — Национална правна уредба, която налага задължение на лекарите, установени на територията на провинция Горна Австрия, да открият банкова сметка в определена банка“
1.                     Свободно движение на хора — Свобода на установяване — Свободно предоставяне на услуги — Разпоредби на Договора — Приложно поле (членове 43 ЕО и 49 ЕО) (вж. точка 37)
2.                     Свободно предоставяне на услуги — Ограничения — Правилник на съсловната организация на лекарите, който налага задължение на членовете ѝ, установени на националната територия, да открият банкова сметка в определена банка (член 49 ЕО) (вж. точки 40—49 и 51; точка 1 от диспозитива)
Предмет
Неизпълнение на задължения от държава членка — Нарушение на членове 43 ЕО, 49 ЕО и 56 ЕО — Национална правна уредба, която налага задължение на лекарите, установени на територията на провинция Горна Австрия, да открият банкова сметка в Oberösterreichische Landesbank
Диспозитив
1)
Като е наложила задължение за всеки лекар, който се установи на територията на провинция Горна Австрия, да открие банкова сметка в Oberösterreichische Landesbank в Линц, по която трябва да се превеждат хонорарите по обезщетения в натура, които лекарят получава от здравноосигурителните каси при упражняване на професионалната си дейност, Република Австрия не е изпълнила задълженията си по член 49 ЕО.
2)
Осъжда Република Австрия да заплати съдебните разноски.